Meh, kousket 'm eus 12 eurvezh an noz-mañ ha re skuizh on evit soñjal. Iskis eo bet ar veaj-tren; dre ma  oa ret din bezañ e Kemper abred a walc'h da wener ha ne oan ket re sur eus an trenioù a vefe, gant an harz-labour hag all, setu on aet d'an ti-gar da welet, hag en em gavet on en un TER ne oa ket embannet war ar baperenn, nag en tiez-gar ma erruemp enno, kennebeut… Hag erru un tammig goude Redon o deus ouzhpennet ur 7 harz bennak d'ar veaj… Santez-Anna, Landaol-Mendon hag all oO Daou dren a oa stok-ha-stok, ha re hir e oa evit tiez-gar 'zo, kement ma c'houlennent d'an dud a felle dezho diskenn eno mont d'an  tren-raok, rak ne oa ket hir a-walc'h ar c'hae xD Alala, hag evel-just, dre m'eo ral an trenioù e oa leun-kouch ! Dre eurvat e oa leun a-walc'h ma sac'h din da vezañ gouest da azezañ war e c'horre…